ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

ΤΜΗΜΑ ΤΟΥΡΚΙΚΩΝ ΣΠΟΥΔΩΝ ΚΑΙ ΣΥΓΧΡΟΝΩΝ ΑΣΙΑΤΙΚΩΝ ΣΠΟΥΔΩΝ

ΜΑΘΗΜΑ: Τουρκική γλώσσα, Τουρκικά ΙV, Μορφολογία-Σύνταξη

ΑΚΑΔΗΜΑΪΚΟ ΕΤΟΣ: 2019-2020, Eαρινό εξάμηνο

ΔΙΔΑΣΚΟΥΣΑ: Χριστίνα Σανλίογλου

Ονοματεπώνυμο:

Αριθμός Μητρώου: Ημερομηνία:

 Εξέταση υπό μορφή απαλλακτικής εργασίας

**1ο ΘΕΜΑ:**

**Boşlukları verilen uygun seçenekle tamamlayın. Seçeneklerden ikisi kullanılmayacaktır.**

 **Uçak Korkusu**

**a)yaşanmış b) yaşamasına c) yaşadığı ç) yaşadık d) yaşadıkları**

**e) yaşadığını f) yaşanmasına g) yaşarken ğ)yaşamamak h) yaşanacak**

**ı) yaşayan i) yaşamını**

Bazı insanlar uçakla seyahat ederken zor anlar \_\_\_\_\_\_\_**(1)** söylüyor. Uçağa binmek bazı kişiler için kâbusa dönüşebiliyor. Psikologlara göre yükseklik ve kapalı yer korkusu, hava boşluğuna düşmekten, kazada sakat kalmaktan ya da ölmekten korkma gibi nedenler uçuş korkusunun\_\_\_\_\_\_\_**(2)** yol açmaktadır. Ayrıca kişinin daha önce \_\_\_\_\_\_\_**(3)** olumsuz deneyimler de uçuş korkusunun ortaya çıkışında önemli bir etkendir. Geçmişte \_\_\_\_\_\_\_**(4)** bu tür olaylar, uçuş esnasında bireyin panik duygusunu \_\_\_\_\_\_\_**(5)** neden olabilir.

Bütün bu sebeplerle bazıları uçakta yoğun bir korku \_\_\_\_\_\_\_**(6)**, bazıları ise uçağa hiç binmeyebilir. Uçuş korkusu, sorun olmaya başlayıp kişinin \_\_\_\_\_\_\_**(7)** olumsuz yönde etkiliyorsa artık çözüm zorunlu hâle gelmiştir. Uçuş korkusunu \_\_\_\_\_\_\_**(8)** için profesyonel destek almak şart. Aslında bu tür bir destek, "uçuş korkusu"nun başlangıcında alınmalıdır. Destek almadaki gecikme, alınacak desteğin güçleşmesi ve daha uzun sürmesi sonucunu ortaya çıkarmaktadır. Uçuş korkusu \_\_\_\_\_\_\_**(9)** kişilerin sorunları, \_\_\_\_\_\_\_**(10)** korkunun ağırlığına bağlı olarak ilaç tedavisi veya terapi ile ortadan kaldırılabilir.

**2ο ΘΕΜΑ:**

Son zamanlarda covid-19 adlı pandemiden dolayı yaşadığımız karantina dönemindeki "keşke" leriniz nedir? Eğer karantina olmasaydı hayatınız nasıl olurdu, neler yapacaktınız veya yapmayacaktınız? Pandemi tehlikesi biterse ne yapacaksınız, planlarınız nelerdir? Örnek vererek anlatın.

**3ο ΘΕΜΑ:**

Koronavirüs nedeniyle günlük hayatımız değişti. Karantina boyunca bir gününüzü anlatın.

**4ο ΘΕΜΑ**

İnternetten yazılı olarak bulduğunuz veya bir kitaptan ya da dergiden alıntı yaptığınız metni/diyaloğu/söyleşiyi dolaylı anlatımı kullanarak yeniden yazınız. (En az 200 kelimelik alıntı/metin/diyalog/söyleşi kullanınız.)

**Περιγραφή Θεμάτων**

**1ο ΘΕΜΑ:**

Άσκηση συμπλήρωσης πολλαπλών επιλογών (10 κενά). Δύο επιλογές δεν θα χρησιμοποιηθούν (12 επιλογές).

Το ζητούμενο στο συγκεκριμένο θέμα από μορφοσυντακτική άποψη είναι η σωστή χρήση των αναφορικών (ortaç) και βουλητικών μετοχών ταυτοπροσωπίας και ετεροπροσωπίας μέσω των παράγωγων ρηματικών τύπων και ουσιαστικών που προκύπτουν από το ρήμα yaşa/mak: ζω.

\*για τη θεωρία βλ. *Τουρκική Γραμματική στα ελληνικά*, Β. Δαφνοπατίδης-Χ. Σανλίογλου, Εκδόσεις Perugia, Αθήνα, 2011. Σχετικά κεφάλαια 57, 61.

**2ο ΘΕΜΑ:**

Γράψτε ένα κείμενο τουλάχιστον 100 λέξεων στο οποίο θα αναφέρετε τι εύχεστε να κάνατε ή να αποφεύγατε κατά τη διάρκεια της καραντίνας λόγω του Covid-19 και τι θα κάνατε/πώς θα ήταν η ζωή σας εάν δεν υπήρχε η πανδημία. Τέλος αναφερθείτε στα σχέδιά σας και δηλώστε τις ευχές σας στην περίπτωση που η ανθρωπότητα επανέλθει πλήρως στην κανονικότητα από τον ιό Covid-19.

Το ζητούμενο στο συγκεκριμένο θέμα από μορφοσυντακτική άποψη είναι η χρήση της ευκτικής έγκλισης **-se/-sa** (**keşke**:μακάρι) (βλ. αναλυτικά *Τουρκική Γραμματική στα ελληνικά,* σελ. 177 Α -178, Η ευκτική έγκλιση)σε κατάφαση και άρνηση σε ενεστώτα (-**se/-sa**) και αόριστο χρόνο (-**seydi/-saydı**) καθώς επίσης και οι διάφοροι ρηματικοί τύποι της υποθετικής έγκλησης (**eğer**: εάν, εφόσον) (βλ. αναλυτικά *Τουρκική Γραμματική στα ελληνικά,* σελ. 222, Τα είδη του υποθετικού λόγου 1 και 2) έτσι ώστε να δηλωθεί η ευχή και υπόθεση στο παρελθόν αλλά και στο μέλλον.

\*για τη θεωρία βλ. *Τουρκική Γραμματική στα ελληνικά*, Β. Δαφνοπατίδης-Χ. Σανλίογλου, Εκδόσεις Perugia, Αθήνα, 2011. Σχετικά κεφάλαιά 27, 29, 32, 39, 40 (μόνο σελ. 216), 44 (μόνο σελ. 222).

Το ζητούμενο στο συγκεκριμένο θέμα από λεξιλογική άποψη είναι η χρήση λεξιλογίου για τη δήλωση μιας ευχής ή μιας υπόθεσης στο παρελθόν και στο μέλλον καθώς και μεταμέλειας. Συνιστάται η χρήση βασικού λεξιλογίου για την περιγραφή της καθημερινότητας καθώς και για πράξεις /ενέργειες που αποτελούν συνήθειες.

**3ο ΘΕΜΑ:**

Γράψτε ένα κείμενο τουλάχιστον 100 λέξεων στο οποίο θα περιγράφετε μία μέρα σας κατά τη διάρκεια της καραντίνας λόγω του κορονοïού. Εξηγήστε δίνοντας παραδείγματα.

Το ζητούμενο στο συγκεκριμένο θέμα από μορφοσυντακτική άποψη είναι η χρήση των επιρρηματικών άκλιτων και κλιτών μετοχών όπως π.χ. -ip, -meden önce, -dikten sonra, -ken, ince, erek, -ir -mez κ.ά. /-diği zaman/-diğinde, -diği için, -diğinden beri, -diği halde κ.ά. (ulaç) έτσι ώστε να υπάρχει συνοχή και συνεκτικότητα στο κείμενο. Ο χρόνος των ρημάτων στο κείμενο μπορεί να είναι προαιρετικά ή στον ενεστώτα διαρκείας μιλώντας γενικά για την περίοδο της καραντίνας ή σε αόριστο ή/και παρατατικό αν αναφερθείτε στην περίοδο της καραντίνας ως μία περίοδο που πλέον ανήκει στο παρελθόν.

\*για τη θεωρία βλ. *Τουρκική Γραμματική στα ελληνικά*, Β. Δαφνοπατίδης-Χ. Σανλίογλου, Εκδόσεις Perugia, Αθήνα, 2011. Σχετικό κεφάλαιο 57 Β) Επιρρηματικές Μετοχές.

Το ζητούμενο στο συγκεκριμένο θέμα από λεξιλογική άποψη είναι η χρήση βασικού λεξιλογίου για την περιγραφή της καθημερινότητας καθώς και για πράξεις /ενέργειες που αποτελούν συνήθειες.

**4ο ΘΕΜΑ**

Μεταφέρετε σε πλάγιο λόγο ένα γραπτό κείμενο (λογοτεχνικό απόσπασμα/δημοσιογραφικό κείμενο/διάλογος/μονόλογος/αφήγηση/συνέντευξη) τουλάχιστον 200 λέξεων το οποίο θα βρείτε είτε στο διαδίκτυο είτε σε κάποιο βιβλίο, μυθιστόρημα, εφημερίδα ή περιοδικό. Εάν δεν βρίσκετε ένα ενιαίο κείμενο που να περιέχει όλα τα είδη του πλάγιου λόγου μπορείτε να χρησιμοποιήσετε αποσπάσματα από διάφορα είδη κειμένων ή διαλόγους αναφερόμενοι πάντα στην πηγή του εκάστοτε κειμένου.

Το ζητούμενο στο συγκεκριμένο θέμα από μορφοσυντακτική άποψη είναι η μεταφορά του ευθύ λόγου στον πλάγιο. Θα μεταφέρετε στον πλάγιο λόγο τις προτάσεις προστακτικής, παροντικών και παρελθοντικών αλλά και μελλοντικών χρόνων καθώς και προτάσεις ουσιαστικών με το «είμαι» και το «έχω». Λόγω της διδαχθείσας ύλης βάσει του οδηγού σπουδών της σχολής δεν θα μεταφέρετε στον πλάγιο λόγο τις ερωτηματικές προτάσεις ολικής άγνοιας παρά μόνον τις ερωτηματικές μερικής άγνοιας.

\*για τη θεωρία βλ. *Τουρκική Γραμματική στα ελληνικά*, Β. Δαφνοπατίδης-Χ. Σανλίογλου, Εκδόσεις Perugia, Αθήνα, 2011. Σχετικό κεφάλαιο 56 σελ. 268-271, 277-278.

**Γενικές Οδηγίες και Προθεσμία Παράδοσης Εργασίας**

Η εργασία πρέπει να καταχωρηθεί στο τμήμα «εργασίες» της ηλεκτρονικής τάξης του μαθήματος Μορφολογία και Σύνταξη-Τουρκικά ΙV με τα απαραίτητα στοιχεία του φοιτητή/τρια σε μορφή **Word** με γραμματοσειρά **Arial 11**, πρέπει να είναι γραμμένη στα τουρκικά (**χρήση τουρκικού πληκτρολογίου,** **τουρκικά Q**) χρησιμοποιώντας τον ορθογραφικό έλεγχο για τα τουρκικά έτσι ώστε να αποφευχθούν ορθογραφικά και άλλα λάθη, τα οποία θα ληφθούν υπόψη κατά τη διαδικασία της βαθμολόγησης. Για το 4ο θέμα της εργασίας θα πρέπει να αναφέρεται η πηγή του κειμένου ή του αποσπάσματος που θα χρησιμοποιηθεί είτε σε μορφή συνδέσμου (λίνκ) είτε σε κανονική μορφή (τίτλος βιβλίου, σελίδες, εκδόσεις κλπ. Η εργασία θα βαθμολογηθεί με άριστα το 10 και βάση το 5. Η προθεσμία παράδοσης της εργασίας θα είναι ως καταληκτική ημερομηνία η **19η Ιουλίου 2020**. Οι εργασίες που θα καταχωρηθούν **εκπρόθεσμα** από την συγκεκριμένη ημερομηνία **δεν θα γίνουν δεκτές** και δεν θα βαθμολογηθούν. Ευχαριστώ και σας εύχομαι καλό καλοκαίρι.

Χριστίνα Γ. Σανλίογλου

Διδάσκουσα και υποψήφια διδάκτωρ

Τμήμα Τουρκικών Σπουδών και Σύγχρονων Ασιατικών Σπουδών, ΕΚΠΑ.